வின்டோஸ் மொழி இடைமுகப் பொதி - தமிழ் விக்கிபீடியா (Tamil Wikipedia)

# வின்டோஸ் மொழி இடைமுகப் பொதி

### கட்டற்ற கலைக்களஞ்சியமான விக்கிபீடியாவில் இருந்து.

வின்டோஸ் மொழி இடைமுகப் பொதியானது வின்டோஸ் இயங்குதளத்தின் பயனர் இடைமுகப்பின் மொழியை மாற்றிக்கொள்வதற்கு மைக்ரோசொஃப்ட் நிறுவனத்தினால் உருவாக்கி வெளியிடப்படும் மென்பொருளாகும். இது வின்டோஸ் எக்ஸ் பீ பதிப்பிற்கு ஆதரவு வழங்குகிறது. ஏற்கனவே வெவ்வேறு மொழிகளுக்கென மைக்ரோசொஃப்ட் நிறுவனம் தனது வின்டோஸ் இயங்குதளத்தின் தனித்தனி பதிப்புக்களை வெளியிட்டு வருகிறது. இவ்வாறு தனிப்பதிப்புகளில் இடம்பெறாத மொழிகளை இடைமுகப்பில் இடம்பெறச்செய்வதற்கான தொழிநுட்பமாகவே LIPS எனப்படு மொழி இடைமுகப் பொதியை இந்நிறுவனம் அறிமுகப்படுத்தியது. தற்போது தமிழ் உட்பட பல மொழிகளில் இப்பொதி வெளியிடப்பட்டுள்ளது. இவற்றைப் பதிவிறக்கம் செய்யும் போதும் நிறுவும் போதும் போலியில்லாத் வின்டோஸ் என்பதை இம் மென்பொருளானது நிச்சயம் செய்த பின்னரே நிறுவிக்கொள்ளும்.

### [தொகு] இந்திய மொழிகளில் வின்டோஸ் மொழி இடைமுகப் பொதி

இந்திய மொழிகளில் வெளியாகும் எல்லாப் பயனர் மொழி இடைமுகங்களும் ஆங்கிலத்தையே ஆதாரமாக் கொண்டுள்ளன

1. ஹிந்தி: இதுவே இந்திய மொழிகளின் முதற் பதிப்பாகும். 11 நவம்பர் 2003 இல் வெளிவந்தது. வின்டோஸ் XP சேவைப் பொதி 1 அவசியம் ஆகும். பதிவிறக்கம்
2. தமிழ்: இதுவே இந்திய மொழிகளில் இரண்டாவதாக வெளிவிடப்பட்டது. 20 மாச் 2005 இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்
3. மராத்தி: 27 மாச் 2005 இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்
4. கொங்கனி en:konkani:27-செப்டம்பர்-2005. இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்
5. குஜராத்தி: 7 அக்டோபர் 2005 இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்
6. மலையாளம்: 2 பெப்ரவரி 2006 இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்
7. கன்னடம்: 15 மாச் 2006 இல் வெளிவந்தது. வின்டோஸ் XP சேவைப் பொதி 2 அவசியம் ஆகும். பதிவிறக்கம்

### [தொகு] மைக்ரோசொஃப்ட் கலைச்சொல்லாக்கம்

மொழி இடைமுகப்பு பொதிகளை உருவாக்குவதற்கான கலைச்சொற்களும் இடைமுகப்பு சொற்களும் மைக்ரோசொஃப்ட் சமுதாய கலைச்சொல்லாக்கத்திட்டத்தின் மூலம் பெறப்படுகின்றன. இத்திட்டத்திற்கு பங்களிப்பவர்களுக்கு இந்நிறுவனம் எந்த விதமான ஊதியமும் வழங்குவதில்லை. அனைத்து பங்களிப்பாளர்களும் தன்னார்வலர்களே.

மொழி இடைமுகப்பு பொதியானது எப்போதும் இலவசமாகவே வழங்கப்படும் என சமுதாய கலைச்சொல்லாக்கதிட்டத்தின் ஒப்பந்தத்தில் மைக்ரோசொஃப்ட் நிறுவனம் உறுதியளிக்கிறது. எவ்வாறாயினும் இயங்குதளத்தை பணம் கொடுத்தே பெற்றுக்கொள்ள வேண்டும்.

மைக்ரோசொப்ட் நிறுவனம் தனது சந்தைத் தேவைகளுக்காக இத்திட்டம் மூலம் சமுதாய உழைப்பை சுரண்டுகிறது என்றவாறான எதிர்நிலை விமர்சனங்கள் முன்வைக்கப்படுகின்றன.

### [தொகு] தொழில் நுட்பத் தகவல்கள்

#### [தொகு] நிறுவுதல்

இங்கே தமிழ் வின்டோஸ் XP மொழி இடைமுகப் பொதியை நிறுவுவதைப் பற்றிப் பார்ப்போம். ஏனைய இடைமுகங்களும் நிறுவுவதும் இதைப் போன்றதே. முதலில் இதைப் பதிவிற்க்கம் செய்து கொள்ளவும். 4.36MB அளவான இக்கோப்பின் பெயர் LIPSetup.msi ஆகும். ஏனைய மொழிகளும் இவ்வாறானதே எனினும் கோப்பினளவானது மொழிகளிற்கு ஏற்ப மாறுபடும்.

- வின்டோஸ் XP தமிழ் மொழி இடைமுகப் பதிப்பின் உரிம ஒப்பந்தை வாசித்து ஏற்றுக்கொள்ளவும்

- மேலே தொடர முன் அறிவுறுத்தல்களை வாசித்தறியவும். அங்கே வின்டோஸ் XP சேவைப் பொதி 2 அவசியம் என்று குறிப்பிடப் பட்டுள்ளதை அவதானிக்கவும்.

- நீங்கள் வின்டோஸ் XP தமிழ் இடைமுகப் பதிப்பை நிறுவ இருக்கின்றீர்கள் என்பதை உறுதிப்படுத்தும் வின்டோ.

- - நீங்கள் இதுவரை இயங்கு தளத்தை யுனிக்கோட் முறையில் பார்க்கவோ உள்ளீடு செய்வதற்கு வசதிகளைச் செய்யவில்லையாயின் மாத்திரமே இந்த விண்டோவைக் காண்பீர்கள்.

- - விண்டோஸ் XP CD ஆனது CD தட்டில் இல்லையெனில் உட்புகுத்துமாறு கோரும். (நீங்கள் இதுவரை இயங்கு தளத்தை யுனிக்கோட் முறையில் பார்க்கவோ உள்ளீடு செய்வதற்கு வசதிகளைச் செய்யவில்லையாயின் மாத்திரமே இந்த விண்டோவைக் காண்பீர்கள்.)

- இயங்கு தளத்தை மேம்படுத்தல்

- இயங்குதளமானது வெற்றிகரமாக நிறுவப்பட்டவுடன் வலப்பக்கமுள்ள செய்தியைக்காட்டும்.

- கணினியை மீள் துவக்கம் செய்யவும்

#### [தொகு] பாவித்தல்

- வின்டோஸ் XP இப்போது தமிழ் இடைமுகப் பதிப்பாக மாற்றமைடைந்திருக்கும்

- கணினியின் கட்டுப்பாட்டுப் பகுதியும் இப்போது தமிழாக்கமடைந்திருக்கும்

- நீங்கள் என் கணினியை right click செய்யும் போது தமிழ் தேர்வுகளைக் காணலாம்.

- உங்கள் desktopஐ right click செய்யும் போது தமிழ் தேர்வுகளைக் காணலாம்.

- Dialog box களும் தமிழாக்கப் பட்டிருக்கும்

### [தொகு] வெளி இணைப்புக்கள்

- மைக்ரோசொஃப்ட் சமுதாய கலைச்சொல்லாக்கத்திட்டத்தின் பங்களிப்பாளர்கள்

- இந்திய மொழிகளுக்கான மைக்ரோசொஃப்ட் வலைத்தளம்

- Windows Language Interface Pack

"http://ta.wikipedia.org../../../%E0%AE%B5/%E0%AE%BF/%E0%AE%A9/%E0%AE%B5%E0%AE%BF%E0%AE%A9%E0%AF%8D%E0%AE%9F%E0%AF%8B%E0%AE%B8%E0%AF%8D_%E0%AE%AE%E0%AF%8A%E0%AE%B4%E0%AE%BF_%E0%AE%87%E0%AE%9F%E0%AF%88%E0%AE%AE%E0%AF%81%E0%AE%95%E0%AE%AA%E0%AF%8D_%E0%AE%AA%E0%AF%8A%E0%AE%A4%E0%AE%BF.html" இலிருந்து மீள்விக்கப்பட்டது

பக்க வகைகள்: மென்பொருள் தன்மொழியாக்கம் | கணினியியல்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு

##### ஏனைய மொழிகள்

- English